Diari Oficial de la Generalitat Valenciana


Sumari del DOGV 3911, del 05-01-2001 (2000/10848)

Informació pública de l'homologació modificativa i pla parcial del sector L'Altet del Pla General.
--------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10549


Organisme emissor
:   Ajuntament de Cocentaina

Tipus de document
:   Anunci

Informació pública de l'homologació modificativa i pla parcial del sector L'Altet del Pla General. [2000/M10539]
  
Pel Decret de l'Alcaldia Presidència de l'Ajuntament de Cocentaina, amb data 15 de desembre de 2000, es va dictar la resolució següent:
  
Primer
  
Sotmetre a informació pública l'homologació modificativa i pla parcial del sector L'Altet del Pla General, i el programa per al desenvolupament de l'actuació integrada de la unitat d'execució número 1, promoguda pel senyor Lluís Llobet Carol, en representació de la mercantil Albada Star, SL.
  
Segon
  
La informació pública s'anunciarà mitjançant un edicte publicat en un diari de informació general editat a la Comunitat Valenciana i en el Diari Oficial de la Generalitat Valenciana. Aquesta informació pública té caràcter de simultani concurs públic per a la selecció de l'urbanitzador podent-se presentar alternatives tècniques i al·legacions en el termini de 20 dies comptadors des de la publicació de l'edicte en el DOGV amb l'avís previ als titulars cadastrals en el seu domicili fiscal i la publicació en un diari d'informació.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el DOGV.
  
Quart
  
Si durant els 10 primers dies d'informació pública alguna persona és comprometera a presentar una alternativa tècnica substancialment diferent a la inicial i prestara caució d'això, els anteriors terminis es prorrogaran per 20 dies addicionals anunciant-se aquesta pròrroga en el tauler d'anuncis de l'ajuntament i comunicant-la a qui per desconéixer-la , presenten pliques prematurament.
  
Cinqué
  
L'acte d'obertura de pliques es realitzarà en la següent data hàbil a la finalització del termini per a presentar-les.
  
Sisé
  
L'expedient podrà consultar-se en els serveis tècnics de l'Ajuntament de Cocentaina, els dies laborables, de 09.00 a 14.00 hores.
  
Seté
  
Concloses les anteriors operacions s'haurà d'emetre el corresponent informe tècnic.
  
Vuité
  
Finalitzades les anteriors actuacions el ple de l'ajuntament aprovarà provisionalment el pla parcial definint els seus continguts, amb les modificacions parcials que considere oportunes. Podrà en el mateix acte adjudicar provisionalment i motivadament, l'execució del programa aprovat a favor de qui haguera formulat la proposició juridicoeconòmica i assumit l'alternativa tècnica més adequada per a executar l'actuació.
  
El que es fa públic en compliment d'allò establit en l'article 46.3 de la Llei Reguladora de l'Activitat Urbanística Valenciana.